Σε ειδική εκδήλωση που πραγματοποιήθηκε στην ΕΑΒ, παραδόθηκε στην κατασκευάστρια εταιρεία Lockheed Martin Aeronautics το 1.500ό δομικό συγκρότημα (Regulated Assembly) κατασκευής ΕΑΒ, του μεταγωγικού αεροσκάφους C-130J. Η κατασκευή των Regulated Assemblies είναι μέρος του προγράμματος συμπαραγωγής μείζονων συγκροτημάτων του αεροσκάφους C-130J Hercules που έχει αναλάβει η ΕΑΒ ως μοναδικός προμηθευτής των πελατών της Lockheed Martin παγκοσμίως.

Παράλληλα, ανακοινώθηκε από τη Lockheed Martin η επανέναρξη της γραμμής παραγωγής του προγράμματος αεροσκαφών F-16, στο πλαίσιο του οποίου η ΕΑΒ αναλαμβάνει εκ νέου τη συναρμολόγηση υποσυγκροτημάτων τους, επίσης ως μοναδικός προμηθευτής για την παγκόσμια αγορά.